BTU

Η βρετανική μονάδα θερμότητας (Αγγλικά: British thermal unit, συντομογραφία: BTU ή Btu) είναι μία παραδοσιακή μονάδα έργου ισοδύναμη με περίπου 1055 τζάουλ. Είναι η ποσότητα έργου που χρειάζεται για να αυξηθεί η θερμοκρασία μίας λίμπρας νερού κατά έναν βαθμό Φαρενάιτ. Το φυσικό ανάλογο της μονάδας είναι ένα παραδοσιακό βρετανικό σπίρτο κουζίνας υγραερίου, μήκους τεσσάρων ιντσών (περίπου 10,2 εκατοστών), το οποίο αν καεί πλήρως παράγει περίπου 1 BTU. Στις επιστημονικές μελέτες και εφαρμογές το τζάουλ, η μονάδα SI της ενέργειας, έχει αντικαταστήσει κατά μεγάλο βαθμό το BTU.

Η παράγωγη μονάδα BTU/h (BTU ανά ώρα) χρησιμοποιείται πιο συχνά ως μέτρο ισχύος στις βιομηχανίες παραγωγής ενέργειας, ατμού, θέρμανσης και κλιματισμού. Χρησιμοποιείται ακόμα σε μερικές αγγλόφωνες χώρες οι οποίες έχουν υιοθετήσει το μετρικό σύστημα, όπως ο Καναδάς, αλλά όχι το Ηνωμένο Βασίλειο. Στην Βόρεια Αμερική, η θερμαντική αξία (ενεργειακό περιεχόμενο) των καυσίμων εκφράζεται σε BTU.

Η σημειογραφία kBtu ή KBTU σημαίνει χίλια BTU. Χρησιμοποιείται στην εκτίμηση μεγέθους συστημάτων θέρμανσης και στον Δείκτη Κατανάλωσης Ενέργειας (Αγγλικά: Energy Use Index, συντομογραφία: EUI) εκφραζόμενη ως χίλια BTU ετήσιας κατανάλωσης ενέργειας ανά τετραγωνικό πόδι κτιρίου. Το MBTU αναπαριστά ένα εκατομμύριο BTU. Η άτυπη σημειογραφία MMBtu ή mmBtu χρησιμοποιείται μερικές φορές για να αναπαραστήσει ένα εκατομμύριο BTU (δείτε την ενότητα «Ορισμοί» παρακάτω).

 Ορισμοί 
Ένα BTU είναι η ποσότητα θερμότητας που απαιτείται για να αυξηθεί η θερμοκρασία μίας λίμπρας υγρού νερού (του συστήματος βαρών με 16 ουγγίας κατά λίβραν) κατά έναν βαθμό Φαρενάιτ υπό σταθερή πίεση μίας Ατμόσφαιρας. Όπως και με την θερμίδα, υπάρχουν πολλοί ορισμοί του BTU, επειδή η θερμοκρασιακή απόκριση του νερού ως προς την προσφορά θερμότητας είναι μη γραμμική. Αυτό σημαίνει ότι η αλλαγή στην θερμοκρασία μιας μάζας νερού προκαλούμενη από ένα ορισμένο ποσό θερμότητας είναι εξαρτώμενη από την αρχική θερμοκρασία του νερού. Για αυτόν τον λόγο ορισμοί του BTU βασισμένοι σε διαφορετικές αρχικές θερμοκρασίες μπορεί να διαφέρουν μέχρι και 0,5%.

 Ονομαστική θερμοκρασία Ισοδύναμο BTU σε jouleΣημειώσεις 39 °F (3,9 °C)  ≈ 1059,67  Χρησιμοποιεί την θερμιδική αξία του νερού στην μέγιστη πυκνότητά του (4 °C ή 39,2 °F). Μέσος ≈ 1055,87  Χρησιμοποιεί τις κατά μέσο όρο τιμές μίας θερμίδας σταθμισμένες για θερμοκρασίες νερού από 0 °C ως 100 °C (32 °F ως 212 °F). Διεθνής Πίνακας Ατμού ≡ 1055,05585262 Ο πιο διαδεδομένος ορισμός του BTU χρησιμοποιεί την θερμίδα του Διεθνούς Πίνακα Ατμού (αγγλ. International Steam Table, συντμ. IT), η οποία ορίστηκε από το Πέμπτο Διεθνές Συνέδριο για τις Ιδιότητες του Ατμού (Λονδίνο, Ιούλιος 1956) ως ισοδύναμη με ακριβώς 4,1868 J. ISO  ≡ 1055,056  Διεθνές πρότυπο ISO 31-4 για τις Ποσότητες και μονάδες—Μέρος 4: Θερμότητα,International standard ISO 31-4:1992 Quantities and units—Part 4: Heat Παράρτημα A. Η τιμή αυτή χρησιμοποιεί την θερμίδα IT και είναι στρογγυλεμένη με ρεαλιστική ακρίβεια. 59 °F (15 °C)  ≡ 1054,804  Κυρίως Αμερικανική. Χρησιμοποιεί την θερμίδα των 15 °C, η οποία με την σειρά της είναι ορισμένη ως ακριβώς 4,1855 J (Comité international 1950; PV, 1950, 22, 79–80). 60 °F (15,6 °C) ≈ 1054,68  Κυρίως Καναδική. 63 °F (17,2 °C) ≈ 1054,68  Θερμοχημική ("Th") ≡ 1054,35026444  Χρησιμοποιεί την «θερμοχημική θερμίδα» των ακριβώς 4,184 J.

Η μονάδα MBtu ή mBtu ορίστηκε ως μία χιλιάδα BTU, υποτιθέμενα από το Ρωμαϊκό αριθμητικό σύστημα όπου το "M" ή "m" σημαίνει μία χιλιάδα (1.000). Η σημειογραφία αυτή συγχέεται εύκολα με το πρόθεμα SI mega- (M), το οποίο καθορίζει πολλαπλασιασμό με παράγοντα ενός εκατομμυρίου (×106), ή με το πρόθεμα SI milli- (m), το οποίο καθορίζει διαίρεση με παράγοντα μίας χιλιάδας (×10−3).

Για την αποφυγή σύγχυσης, μερικές εταιρείες και μηχανικοί χρησιμοποιούν την σημειογραφία "MMBtu" ή "mmBtu" για να αναπαραστήσουν ένα εκατομμύριο BTU (αν και το MM ως ρωμαϊκός αριθμός παραδοσιακά αναπαριστούσε τον αριθμό 2.000). Σε πολλά πλαίσια αυτή η μορφή σημειογραφίας είναι παρωχημένη και αποτρέπεται υπέρ της χρήσης των πιο προσφάτων προθεμάτων SI. Εναλλακτικά, ο όρος therm μπορεί να χρησιμοποιηθεί για να αναπαραστήσει 100.000 (ή 105) BTU, και ο όρος quad για 1015 BTU. Μερικές εταιρείες χρησιμοποιούν επίσης τον όρο "BtuE6" για να αποφύγουν την σύγχυση μεταξύ των 103 BTU και των 106 BTU.

 Μετατροπές 
Ένα BTU είναι περίπου:
 1,054 με 1,060 kJ (κιλοτζάουλ)
 0,293071 W·h (βατώρες)
 252 με 253 cal (θερμίδες, ή «μικρές θερμίδες»)
 0,25 kcal (κιλοθερμίδες, «μεγάλες θερμίδες», ή «θερμίδες φαγητού»)
 25.031 με 25.160 ft·pdl (foot-poundal)
 778 με 782 ft·lbf (ποδόλιβρα)
 5,40395 (lbf/in2)·ft3
Ένα BTU μπορεί να προσεγγισθεί ως η θερμότητα που παράγεται από ένα ξύλινο σπίρτο κουζίναςEnergy and the Environment. ή το ποσό ενέργειας που χρειάζεται για να ανυψωθεί ένας βάρος μίας λίμπρας κατά .

 Για φυσικό αέριο 
 Σε εφαρμογές φυσικού αερίου, κατά σύμβαση 1 MMBtu (1 εκατομμύριο BTU) = 1,054615 GJ.
 Το ενεργειακό περιεχόμενο (υψηλή ή χαμηλή θερμαντική αξία) ενός όγκου φυσικού αερίου μεταβάλλεται με την σύσταση του φυσικού αερίου, το οποίο σημαίνει ότι δεν υπάρχει καθολικός παράγοντας μετατροπής για τον αριθμό των BTU ανά όγκο. 1 πρότυπο κυβικό πόδι μια μέσης σύστασης φυσικού αερίου αποφέρει ≈ 1030 BTU (μεταξύ 1010 BTU και 1070 BTU, εξαρτάται από την ποιότητα, όταν καίγεται)
 Ως χονδρική προσέγγιση, 1000 ft3 φυσικού αερίου αποφέρουν  ≈ 1 MMBTU ≈ 1 GJ
 1 ft3 φυσικού αερίου αποφέρει ≈ 1000 BTU
 Για μετατροπή αξίας φυσικού αερίου 1000 m3 ≈ 36,906 MMBTU και 1 MMBTU ≈ 27,096 m3

 Ως μονάδα ισχύος 
Όταν χρησιμοποιείται ως μονάδα ισχύος για συστήματα θέρμανσης και ψύξης, η ορθή σημειογραφία είναι BTU ανά ώρα (BTU/h), ωστόσο αυτό συχνά συντομογραφείται ως απλά "BTU".

 1 W (Βατ ≈ 3,41214 BTU/h2009 ASHRAE Handbook – Fundamentals (I-P Edition). (pp: 38.2).
 1000 BTU/h ≈ 293,071 W
 1 ίππος ≈ 2.544 BTU/h

 Συναφείς μονάδες 
 1 τόνος ψύξης, μία κοινή μονάδα σε Βορειοαμερικανικές εφαρμογές κατάψύξης και κλιματισμού, είναι . Είναι η ποσότητα ισχύος που χρειάζεται για να ψυχθεί  νερού σε πάγο σε 24 ώρες.
 1 therm ορίζεται στις Ηνωμένες Πολιτείες και στην Ευρωπαϊκή Ένωση ως 100.000 BTU—αλλά οι ΗΠΑ χρησιμοποιούν το BTU59 °F ενώ η ΕΕ το BTUIT. Το therm χρησιμοποιείται για την διατίμηση φυσικού αερίου.
 1 quad (συντομογραφία για το quadrillion: τετράκις εκατομμύρια BTU) είναι 1015 BTU, το οποίο είναι περίπου ένα εξατζάουλ (). Τα quads χρησιμοποιούνται στις Ηνωμένες Πολιτείες για να αναπαραστήσουν την ετήσια κατανάλωση ενέργεια μεγάλων οικονομιών. Για παράδειγμα η οικονομία των ΗΠΑ χρησιμοποίησε 99,75 quad το 2005.Husher, John Durbin. Ένα quad/έτος είναι περίπου 33,43 γιγαβάτ.

Το BTU δεν πρέπει να συγχέεται με το Board of Trade Unit (BOTU), το οποίο είναι μια πολύ μεγαλύτερη ποσότητα ενέργειας ().

To BTU χρησιμοποιείται συχνά για να εκφράσει την απόδοση της μετατροπής της θερμότητας σε ηλεκτρική ενέργεια, σε σταθμούς παραγωγής ηλεκτρικής ενέργειας. Τα μεγέθη αναφέρονται σε όρους ποσοτήτων θερμότητας σε BTU που απαιτούνται για την παραγωγή 1 kW·h ηλεκτρικής ενέργειας. Ένα τυπικό εργοστάσιο ηλεκτρικής ενέργειας από γαιάνθρακα παράγει 10.500 BTU/kW·h, απόδοση της τάξεως του 32 με 33%.

 Παραπομπές 

 Εξωτερικοί σύνδεσμοι 
 British thermal unit (BTU) (unit of measurement) στην Encyclopædia Britannica
 The Units of Measurement Regulations 1995 HMSO
 Natural Gas: A Primer Natural Resources Canada 2015-06-17

Κατηγορία:Μονάδες ενέργειας